Per Sivle

|  |  |
| --- | --- |
| «Varde» frå *Noreg. Nationale Digte* 1894  Det høyrdest ved nott  eit dunder på dør.  Og husbonden vaknar,  spring fram og spør:  «Kva er det, som belar?»  «Jau, no må de ut!  for varden lyser på Høgenut!»  Og kvar mann visste  i same ande,  at no var der kome  ufred til landet.  Og mennene herklede  på seg tok,  og skjold og øks  dei lyfte frå krok  dei hekta i beltet  sitt gode sverd,  treiv spjut og boge  og skunda til ferd.  For kom der dei  ville Noreg herja,  so fanst det òg dei  som ville det verja.  Og alt som varde  frå varde vart tend,  dei sanka seg saman  frå grend til grend.  Og fylkingen bygdest,  og veg han fann,  der fyre gjekk hovding  og merkes-mann.  Og ufreds-karen  fekk jamnan smaka  kva det hev på seg  at vardar vaka.  Og gjev det aldri  må verta sagt  at landet ligg  utan vardevakt!  Og logar kje varden  på tind og nut,  han logar i hjarta  hjå Noregs gut.  Ja, brenn du, varde,  du signade klåre,  bjartare, høgre  for kvart eit året! | «Eirik jarl» frå *Skaldemaal* 1896  Han Eirik jarl  var mannen du såg  som gjævaste kjempa  i Hjørungavåg  Og so vert truande  soga fortald:  der berga han Noreg  or jomsvikings-vald.  Han Eirik jarl  ved Svolder det er  som høgg oss vårt Noregs  hjarta so nær,  feller riket  og fantar det ut,  so svensken og dansken  fekk kvar sin lut.  Men baketter var det  som bleikna han av,  – til sidan han utanlands  fekk seg ei grav.  – Det ringjer til likferd  i bringa på han  som høgg sitt sverd  i sitt fedreland  «Ringerik» frå *Olavs-Kvæde* 1901  Fagert, fagert er Ringerik,  som det ligg attmed Tyrifjord!  Fagert, fagert med nes og vik,  der graset og kornet gror.  Fagert med bjørk i krins kringom voll  fagert med gran i krans kringom koll.  Det stig som ein song, der du ser det slik,  at fagert er Ringerik!  Og soga flyg over Tyristrand  og set seg på bautastein,  der kjempehaugar ligg rand i rand  kring Halvdan sitt skalle-bein.  Ja, Halvdan Svarte var dugande kar.  Og son hans Halvdan han Harald var,  hin Harald, han med det fagre hår  – som enno vår soga rår. |